Адзін з удзельнікаў сустрэчы, які займаецца гематалогіяй і які ўдзельнічаў у эвакуацыі насельніцтва пасля выбуху, расказаў шмат цікавага пра тое, як і куды адсялялі людзей. Напрыклад, дзяцей чыноўнікаў з Кіева адразу апранулі ў шчыльныя накідкі, адзелі на іх маскі і накіравалі на аздараўленне ў Крым. А яшчэ мы даведаліся ад спецыялістаў з Украіны пра тое, што ў 1986 годзе быў не першы выкід радыёактыўных рэчываў у атмасферу. Першая аварыя – выкід плутонію – адбылася ў 1984 годзе. Ёсць сведкі першае катастрофы на станцыі. Распавялі нам і пра тое, што ўрачам і медсёстрам дазвалялася ў 1986 годзе быць каля хворых не болей чым па 10 хвілін у гадзіну – такое ад тых ішло выпраменьванне. І што памерлых, якія лячыліся ад радыяцыі ў Маскве, не хавалі там па той жа прычыне.